PMIndiaData/PMIndiaSum huggingface dataset:
భారతదేశంఅంతటా హర్ ఘర్ తిరంగా అభియాన్ లోపాలుపంచుకొన్న వ్యక్తుల లో పెల్లుబుకిన ఉత్సాహం తాలూకుదృశ్యాల ను శేర్ చేసిన ప్రధాన మంత్రి

హర్ ఘర్ తిరంగా అభియాన్ పట్ల దేశ వ్యాప్తం గా ప్రజల లో వ్యక్తం అవుతున్న ఉత్సాహం తాలూకు చిత్రాల ను ప్రధాన మంత్రి శ్రీ నరేంద్ర మోదీ శేర్ చేశారు. ప్రధాన మంత్రి పలు ట్వీట్ లలో ఇలా పేర్కొన్నారు: ‘‘అలౌకికమైనటువంటి దృశ్యం. దేశం యొక్క జలాలలో, భూమి మీద మరియు గగనం లోనూ త్రివర్ణ పతాకం రెపరెపలాడడం చూసి భారతీయులు ఆహ్లాదభరితులు అవుతున్నారు. #HarGharTiranga” ‘‘ఈ ఉత్సాహానికి ప్రణామాలు. మువ్వన్నెల జండా అంటే అసమానమైనటువంటి సమ్మానం తాలూకు ఈ సాహసిక దృశ్యం భారతీయుల యొక్క ఉత్సాహాన్ని మరియు ఉల్లాసాన్ని చాటిచెప్తున్నది. #HarGharTiranga” ‘‘అద్భుతం. భారతదేశం యొక్క భావి కర్ణధారుల తో నిండిపోయిన ఈ తరహా తిరంగా యాత్ర లు ప్రతి ఒక్కరి లో దేశ భక్తి యొక్క సమధికోత్సాహాన్ని నింపివేసేవి గా ఉన్నాయి. #HarGharTiranga” “ఇది విశాఖపట్నం ప్రజలు చేపట్టిన ఒక ఘనమైన సామూహిక ప్రయత్నం. #HarGharTiranga పట్ల వ్యక్తం అవుతున్నటువంటి ఈ యొక్క ఉత్సాహాన్ని నేను ప్రశంసిస్తున్నాను.” ‘‘#HarGharTiranga అభియాన్ తో ముడిపడ్డ భావన ను మరింతగా బలపరచేలా లద్దాఖ్ లో చేపట్టినటువంటి ఉత్కృష్ట ప్రయాస ను కనులారా కాంచండి.’’ అని పేర్కొన్నారు.
గాంధీనగర్ లో “స్వచ్ఛ శక్తి 2017” మహిళా సర్పంచ్ ల సమావేశంలో ప్రధాన మంత్రి ప్రసంగం

ప్రధాన మంత్రి శ్రీ‌ నరేంద్ర మోదీ ఈ రోజు గాంధీనగర్ లో జరిగిన “స్వచ్ఛ శక్తి 2017 – మహిళా సర్పంచ్ ల సమావేశం”లో ప్రసంగించారు. పరిశుభ్రమైన భారత దేశాన్ని ఆవిష్కరించే దిశగా సాగుతున్న ఉద్యమానికి విస్తృత‌ స్థాయిలో సహకారాన్ని అందించిన సర్పంచ్ లను సత్కరించే సందర్భంగా ఈ కార్యక్రమం ఏర్పాటైనట్లు ఆయన చెప్పారు. రాజకీయ స్వేచ్ఛ కన్నా పరిశుభ్రత మరింత ముఖ్యమైనటువంటిది అని చాటి చెప్పిన గాంధీ మహాత్ముని 150వ జయంతిని మనం 2019వ సంవత్సరంలో జరుపుకోనున్నామని ప్రధాన మంత్రి గుర్తు చేశారు. పరిశుభ్రత దిశగా ఆరంభించిన ఈ ప్రస్థానాన్ని కొనసాగించవలసిందిగా సమావేశానికి తరలివచ్చిన వారికి ప్రధాన మంత్రి విజ్ఞప్తి చేశారు. స్వచ్ఛతను మనం ఒక అలవాటుగా మార్చుకోవాలని ఆయన స్పష్టం చేశారు. దుమ్ము, ధూళిని పారదోలి పరిశుభ్రతకు మనం పెద్ద పీట వేసిననాడు దాని ద్వారా పేద ప్రజలు అత్యంత ప్రయోజనం పొందుతారని ఆయన అన్నారు. ఈ రోజు సత్కారం పొందుతున్న మహిళలు అనేక అపోహలను పటాపంచలు చేశారని, వారు గ్రామీణ భారత దేశంలో ఒక సకారాత్మకమైన పరివర్తన అనేది ఏ విధంగా ఆరంభమైందో ఆచరణాత్మకంగా నిరూపించారని ప్రధాన మంత్రి అన్నారు. మహిళా సర్పంచ్ లు ఒక గుణాత్మకమైన మార్పును తీసుకురావాలని కోరుకుంటున్నారని, వారిలో ఒక సకారాత్మకమైన మార్పును తీసుకురావడానికి అవసరమైన దృఢ సంకల్పాన్ని వారితో భేటీ అయినప్పుడు తాను గమనించానని శ్రీ నరేంద్ర మోదీ చెప్పారు. ‘భేటి బచావో – భేటీ పడావో’ కార్యక్రమాన్ని గురించి ఆయన ప్రస్తావిస్తూ, మహిళా సర్పంచులు ఉన్న గ్రామాలు ఆడ పిల్లలను పిండ దశలోనే అంతమొందించడానికి స్వస్తి పలికే ఉద్యమంలో ఒక కీలక పాత్రను పోషించగలుగుతారని పేర్కొన్నారు. వివక్షా పూరితమైన ఆలోచనా సరళిని ఆమోదించజాలమని, బాలురు, బాలికలు విద్యార్జనకు సమాన అవకాశాలను పొంది తీరాలని ప్రధాన మంత్రి అన్నారు. సాంకేతిక విజ్ఞానాన్ని గురించి ఆయన మాట్లాడుతూ, మన పల్లెలలో గొప్ప మార్పును తీసుకురాగల శక్తి దీనికి ఉందని చెప్పారు. పురస్కార విజేతలను ప్రధాన మంత్రి అభినందిస్తూ, వారు యావత్ భారతదేశానికే ప్రేరణను అందిస్తున్నారని అన్నారు.
వెస్టర్న్ పెరిఫెర‌ల్ ఎక్స్‌ప్రెస్ వే లోని  కుండ‌లీ-మానేస‌ర్ సెక్ష‌న్ ను మరియు బ‌ల్ల‌భ్‌ గ‌ఢ్‌-ముజేస‌ర్ మెట్రో లింకు ను ప్రారంభించిన ప్ర‌ధాన మంత్రి

కుండ‌లీ-మానేస‌ర్-ప‌ల్‌వ‌ల్‌ (కెఎంపి) వెస్టర్న్ పెరిఫెర‌ల్ ఎక్స్‌ప్రెస్ వే లో ఓ భాగ‌మైన‌ కుండ‌లీ-మానేస‌ర్ సెక్ష‌న్ ను హ‌రియాణా లోని గురుగ్రామ్ వ‌ద్ద గ‌ల సుల్తాన్‌పుర్ లో ఈ రోజు న ప్ర‌ధాన మంత్రి శ్రీ న‌రేంద్ర మోదీ ప్రారంభించారు. బ‌ల్ల‌భ్‌ గ‌ఢ్‌-ముజేస‌ర్ మెట్రో లింకు ను కూడా ఆయ‌న ప్రారంభించారు. శ్రీ విశ్వ‌క‌ర్మ స్కిల్ యూనివ‌ర్సిటీ కి శంకుస్థాప‌న చేశారు. భారీ జ‌న స‌మూహాన్ని ఉద్దేశించి ప్ర‌ధాన మంత్రి ప్ర‌సంగిస్తూ, ఎక్స్‌ప్రెస్ వే, ఇంకా మెట్రో సంధానం హ‌రియాణా లో ర‌వాణా రంగ విప్ల‌వాని కి నాంది ప‌ల‌క‌నున్నట్లు పేర్కొన్నారు. శ్రీ విశ్వ‌క‌ర్మ స్కిల్ యూనివ‌ర్సిటీ నుండి ఈ ప్రాంత యువ‌త బ్ర‌హ్మాండ‌మైన ప్ర‌యోజ‌నాన్ని పొంద‌గలదని ఆయ‌న చెప్పారు. కెఎంపి ఎక్స్‌ప్రెస్ వే ప‌థ‌కం ప్రాధాన్య ప్రాతిప‌దిక‌ న పూర్తి అయ్యేట‌ట్లుగా కేంద్ర ప్ర‌భుత్వం శ్ర‌ద్ధ తీసుకుంద‌ని ప్ర‌ధాన మంత్రి తెలిపారు. ఢిల్లీ లో మ‌రియు ప‌రిస‌ర ప్రాంతాల లో కాలుష్యాన్ని త‌గ్గించ‌డం లో ఈ ఎక్స్‌ప్రెస్ వే ఒక ప్ర‌ధానమైన పాత్ర‌ ను పోషించ‌గ‌ల‌ద‌ని ఆయ‌న చెప్పారు. ఇది ప‌ర్యావ‌ర‌ణ మిత్ర పూర్వ‌క‌ం అయిన‌టువంటి ప్ర‌యాణ స‌దుపాయాన్ని అందించ‌డం తో పాటు ‘జీవించ‌డం లో సౌల‌భ్యాన్ని’ కూడా కొని తెస్తుంద‌ని ఆయన వివ‌రించారు. ర‌వాణా సంధానం యొక్క ప్రాముఖ్యాన్ని ప్ర‌ధాన మంత్రి స్ప‌ష్టం చేస్తూ, ఇది స‌మృద్ధి కి, సాధికారిత కు, ఇంకా అందుబాటు కు ఒక సాధ‌నం గా ఉంటుంద‌ని చెప్పారు. రాజ మార్గాలు, మెట్రో లు, ఇంకా జ‌ల మార్గాల నిర్మాణం ఉపాధి అవ‌కాశాలను, ప్ర‌త్యేకించి త‌యారీ, నిర్మాణం, ఇంకా సేవా రంగాల లో ఉపాధి అవకాశాల‌ను సృష్టించ గ‌లుగుతుంద‌న్నారు. 2014వ సంవ‌త్స‌రం లో ప్ర‌తి రోజు 12 కిలో మీట‌ర్ల రాజ మార్గాల నిర్మాణం తో పోల్చి చూస్తే ప్ర‌స్తుతం ఈ నిర్మాణం ప్ర‌తి రోజు 27 కిలో మీట‌ర్ల మేర‌కు జ‌రుగుతోంద‌ని ఆయ‌న ప్ర‌స్తావించారు. భార‌త‌దేశం లో ప‌రివ‌ర్త‌న కై కేంద్ర ప్ర‌భుత్వం యొక్క సంక‌ల్పం మ‌రియు దార్శ‌నిక‌త ల‌ను ఇది చాటుతోంద‌ని ఆయ‌న అన్నారు. దేశం లో యువ‌తీ యువ‌కుల ఆకాంక్ష‌ ల‌ను నెర‌వేర్చ‌డం కోసం ప్ర‌భుత్వం దీక్షాబ‌ద్ధురాలై ఉంద‌ని ప్ర‌ధాన మంత్రి అన్నారు. యువ‌త నూత‌న అవ‌కాశాల‌ను అందిపుచ్చుకోవ‌డం లో శ్రీ విశ్వ‌క‌ర్మ స్కిల్ యూనివ‌ర్సిటీ ఒక ప్ర‌ధానమైన పాత్ర ను పోషించ‌గ‌ల‌ద‌న్న ఆశాభావాన్ని ఆయ‌న వ్య‌క్తం చేశారు. కేంద్ర ప్ర‌భుత్వ దార్శ‌నిక‌త‌ కు కార్యరూపం క‌ల్పించ‌డం లో హ‌రియాణా రాష్ట్ర ప్ర‌భుత్వం స‌ఫ‌లం కావ‌డం ప‌ట్ల ప్ర‌ధాన మంత్రి అభినంద‌న‌లు తెలిపారు. దేశం కోసం హరియాణా యువ‌త అందిస్తున్న తోడ్పాటును, ప్ర‌త్యేకించి క్రీడారంగం లో వారు అందిస్తున్న తోడ్పాటు ను ఆయ‌న ప్ర‌శంసించారు.
జోగ్ బనీ- బిరాట్ నగర్ లో రెండో ఇంటిగ్రేటెడ్ చెక్ పోస్ట్ ను సంయుక్తం గా ప్రారంభించనున్న ప్రధాన మంత్రి

జోగ్ బనీ- బిరాట్ నగర్ లో రెండో ఇంటిగ్రేటెడ్ చెక్ పోస్ట్ (ఐసిపి) ని నేపాల్ ప్రధాని శ్రీ కె.పి. ఓలీ తో కలసి ప్ర‌ధాన మంత్రి శ్రీ న‌రేంద్ర మోదీ రేపటి రోజు న సంయుక్తం గా ప్రారంభించనున్నారు. భారతదేశం- నేపాల్ సరిహద్దు వెంబడి ప్రజల రాక పోకల కు తోడు పరస్పర వ్యాపారం సౌలభ్యం గా ఉండేందుకు జోగ్ బనీ- బిరాట్ నగర్ లో రెండో ఇంటిగ్రేటెడ్ చెక్ పోస్ట్ ను భారతదేశ ఆర్థిక సహాయం తో నిర్మించడం జరిగింది. భారత ప్రభుత్వ సహాయం తో నేపాల్ లో చేపట్టిన భూకంప అనంతర గృహ పునర్ నిర్మాణ‌ పథకాల లో అసాధారణ పురోగతి ని కూడా ప్రధానులు ఉభయులూ వీక్షించనున్నారు. గూర్ఖా మరియు నువాకోట్ జిల్లాల లో 50,000 ఇళ్ల ను నిర్మించడం అనేది భారత ప్రభుత్వం చేసిన వాగ్దానం కాగా అందులో 45,000 గృహాల నిర్మాణాన్ని ఇప్పటికే పూర్తి చేయడమైంది.
కువైత్ ప్రధాని గా శ్రేష్ఠుడు శ్రీ శేఖ్ అహమద్ నవాఫ్ అల్ అహమద్ అల్-సబానియామకం జరగడం పట్ల అభినందనలు తెలిపిన ప్రధాన మంత్రి

కువైత్ ప్రధాని గా శ్రేష్ఠుడు శ్రీ శేఖ్ అహమద్ నవాఫ్ అల్ అహమద్ అల్-సబా నియామకం జరగడం పట్ల ప్రధాన మంత్రి శ్రీ నరేంద్ర మోదీ ఆయన కు అభినందనలను వ్యక్తం చేశారు. ప్రధాన మంత్రి ఒక ట్వీట్ లో – ‘‘శ్రేష్ఠుడు శ్రీ శేఖ్ అహమద్ నవాఫ్ అల్ అహమద్ అల్-సబా ను కువైత్ ప్రధాని పదవి లో నియమించిన సందర్భం లో ఆయన కు ఇవే నా అభినందనలు, శుభాకాంక్షలూ ను. మన మధ్య గల ఉత్కృష్టమైనటువంటి ద్వైపాక్షిక సంబంధాల ను గాఢతరం గా మలచుకోవడం కోసం మరియు ఆ సంబంధాల ను విస్తరింప చేసుకోవడం కోసం నేను ఆయన తో కలసి పని చేయాలని ఆశ పడుతున్నాను.’’ అని పేర్కొన్నారు.
ఇంజనీర్స్ డే శుభాకాంక్షలు తెలిపిన ప్రధాని – భారత రత్న ఎం. విశ్వేశ్వరయ్య జయంతి సందర్భంగా  ప్రధాని నివాళి

ఇంజనీర్స్ డే సంద‌ర్భంగా ఇంజనీర్లకు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. భారత రత్న మోక్ష‌గుండం విశ్వేశ్వరయ్య జయంతిని పురస్కరించుకొని ప్రధాని ఆయనకు నివాళులు అర్పించారు. “నా ప్రియమైన ఇంజనీర్ స్నేహితులారా మీకు ఇంజనీర్స్ డే శుభాకాంక్షలు . మీ కృషి, ఆవిష్కరణల వల్ల భారతదేశం అమితంగా లబ్ధి పొందింది, మీ సేవలకు మా వందనం. భారత రత్న మోక్ష‌గుండం విశ్వేశ్వరయ్య జయంతిని పురస్కరించుకొని ప్రధాని ఆయనకు నివాళులు అర్పించారు. భారతదేశ ప్రఖ్యాత ఇంజనీర్లలో భారతరత్న ఎం. విశ్వేశ్వరయ్య నివాళులు. భారతదేశాన్ని మేకిన్ ఇండియా నుంచి డిజిట‌ల్ ఇండియాకు రూపాంత‌రం చెందించ‌డంలో ఇంజినీర్లు ప్ర‌ముఖ పాత్ర పోషిస్తార‌ని ఆకాంక్షిస్తున్న‌ట్లు ప్ర‌ధాని తెలిపారు. 125 కోట్ల భార‌తీయుల ఆకాంక్ష‌ను నెర‌వేర్చే విధంగా ఇంజ‌నీర్లు కృషి చేస్తార‌ని ఆకాంక్షిస్తున్న‌ట్లు ప్ర‌ధాని ట్విట్ట‌ర్లో ట్వీట్ చేశారు.
జాతీయ క్రీడల దినోత్సవం సందర్భంగా మేజర్ ధ్యాన్ చంద్ కు ప్రధాని నివాళి; వివిధ క్రీడల్లో అవార్ఢులు పొందుతున్న క్రీడాకారులు, కోచ్ లకు అభినందనలు తెలిపిన ప్రధాని మోదీ

జాతీయ క్రీడల దినోత్సవం సందర్భంగా మేజర్ ధ్యాన్ చంద్ కు ప్రధాని శ్రీ నరేంద్రమోదీ నివాళులు అర్పించారు. వివిధ క్రీడల్లో అవార్ఢులు పొందుతున్న క్రీడాకారులు, కోచ్ లకు ప్రధాని మోదీ అభినందనలు తెలిపారు. “జాతీయ క్రీడల దినోత్సవ సందర్భంగా ధ్యాన్ చంద్ కు నివాళులు, క్రీడాభిమానులకు శుభాశీసులు. ఈ దేశం క్రీడలు, క్రీడాకారుల స్ఫూర్తితో ఓ వెలుగు వెలుగుతోంది. వివిధ క్రీడల్లో అవార్ఢులు పొందుతున్న క్రీడాకారులకు, శిక్షణనిచ్చే కోచ్ లకు అభినందనలు. క్రీడాకారుల కఠిన కఠోర దీక్షకు వాళ్ల కృషికి నా అభినందనలు” అని ప్రధాని నరేంద్రమోదీ క్రీడాకారులనుద్దేశించి అన్నారు.
అక్ష‌య తృతీయ సంద‌ర్భంగా ప్ర‌జ‌ల‌కు ప్ర‌ధాన‌మంత్రి శుభాకాంక్ష‌లు

అక్ష‌య తృతీయ నేప‌థ్యంలో ప్ర‌ధాన‌మంత్రి శ్రీ న‌రేంద్ర మోదీ ప్ర‌జ‌ల‌కు శుభాకాంక్ష‌లు తెలిపారు. ఈ ప్ర‌త్యేక ప‌ర్వ‌దినం ప్ర‌జ‌లంద‌రి జీవితాల‌ను స‌క‌ల సౌభాగ్యాల‌తో నింపాల‌ని ఆయ‌న ఆకాంక్షించారు. ఈ మేర‌కు ఒక ట్వీట్ ద్వారా ఇచ్చిన సందేశంలో: ‘‘అక్ష‌య తృతీయ విశిష్ట‌ ప‌ర్వ‌దినం సంద‌ర్భంగా మీకంద‌రికీ నా శుభాకాంక్ష‌లు. ఈ ప్ర‌త్యేక దినం ప్ర‌తి ఒక్క‌రి జీవితంలో స‌క‌ల సౌభాగ్యాలు నింపాల‌ని ఆ దైవాన్ని ప్రార్థిస్తున్నాను’’ అని ప్రధాని పేర్కొన్నారు.
సహకార బ్యాంకులకు రుణాలు ఇవ్వడం కోసం మార్కెట్ నుండి నాబార్డ్ స్వల్పకాలిక అప్పులు చేసేందుకు ఆమోదం తెలిపిన మంత్రివర్గం

ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఈ కింది నిర్ణయాలకు తన పోస్ట్-ఫ్యాక్టో ఆమోదాన్నితెలిపింది: i. జాతీయ వ్యవసాయం మరియు గ్రామీణ అభివృద్ధి బ్యాంకు (నాబార్డ్) మార్కెట్ లో నడుస్తున్న వడ్డీ రేటుకు సుమారు రూ.20,000 కోట్ల స్వల్పకాలిక అప్పులు స్వీకరిస్తుంది. ఈ మొత్తాన్ని 4.5 శాతం వడ్డీ రేటుకు సహకార బ్యాంకులకు రుణంగా ఇస్తుంది. ii. ఇందుకోసమే మరో రూ. 2,000 కోట్ల మూలధనాన్ని నాబార్డ్ కు కేంద్ర బడ్జెట్ లో ఇవ్వనున్నారు. మొదటగా, 2016-17 సంవత్సరంలో రూ. 500 కోట్ల అదనపు మూలధనాన్ని నాబార్డ్ కు విడుదల చేసే సూచనలు ఉన్నాయి. iii. 1.8 శాతం ఇన్ టరెస్ట్ సబ్ వెన్షన్ ను, నాబార్డు యొక్క 0.2 శాతం పాలన వ్యయాన్ని కూడా.. వ్యవసాయం, సహకారం మరియు రైతుల సంక్షేమ విభాగం (డిఎసి & ఎఫ్ డబ్ల్యు) పథకం ప్రకారం.. అందజేస్తారు. నాబార్డు ఏ రేటుకు నిధులను సమీకరిస్తుందన్న అంశం ఆధారంగా ఇన్ టరెస్ట్ సబ్ వెన్షన్ లో మార్పులు చోటు చేసుకొనే అవకాశం ఉంది. iv. క్రియాశీలంగా ఉన్న/లైవ్ కిసాన్ క్రెడిట్ కార్డు (కెసిసి)లను ప్రాంతీయ గ్రామీణ బ్యాంకుల మరియు సహకార బ్యాంకుల తాలూకూ రూపే/ఎటిఎమ్- ఎనేబుల్డ్ కిసాన్ క్రెడిట్ కార్డులు (కెసిసిలు)గా మార్చే ప్రక్రియను నాబార్డు మిషన్ మోడ్ పద్ధతిలో సమన్వయం చేస్తుంది. చక్కటి వర్షపాతం, రుణాలకు గిరాకీ పెరగవచ్చన్న అంచనాల మధ్య సహకార బ్యాంకుల ద్వారా రైతులకు తగిన ప్రోత్సాహాన్ని అందించవలసిన అవసరం ఏర్పడింది. ఇది జరిగితే, రైతులు వారి వ్యవసాయ సంబంధ కార్యకలాపాలను అధిక స్థాయిలో చేపట్టగలుగుతారు. తాజా ఆమోదం తక్కువ వడ్డీ రేటుకు సహకార బ్యాంకుల ద్వారా రైతులకు మరింత ఎక్కువ స్థాయిలో స్వల్పకాలిక పంట రుణాలను అందించడంలో దోహదం చేయగలుగుతుంది. క్రియాశీలంగా ఉన్న/లైవ్ కిసాన్ క్రెడిట్ కార్డులను రూపే/ఎటిఎమ్- ఎనేబుల్డ్ కిసాన్ క్రెడిట్ కార్డులుగా మార్పిడి చేయడంవల్ల ‘డిజిటల్’ ఇండియా స్ఫూర్తికి అనుగుణంగా సులభమైన మరియు ఎటువంటి ఇబ్బందులకు ఆస్కారం లేని రీతిలో రుణ సదుపాయాన్ని సమకూర్చడం సాధ్యపడుతుంది. అంతేకాకుండా, నగదురహిత లావాదేవీలకు మరియు డిజిటల్ లావాదేవీలను జరుపుకొనేందుకు రైతులకు తోడ్పడినట్లవుతుంది.
‘మహాలయ’ సందర్భంగా ప్రజలకు ప్రధాని శుభాకాంక్షలు

‘మహాలయ’ సందర్భంగా ప్రధానమంత్రి శ్రీ నరేంద్ర మోదీ ప్రజలకు శుభాకాంక్షలు తెలిపారు. ఈ మేరకు ఒక ట్వీట్‌ ద్వారా ఇచ్చిన సందేశంలో: “మహాలయ నాడు మనం దుర్గామాతను పూజించి, మన దేశ ప్రజలందరికీ ఆమె దివ్య ఆశీర్వాదం లభించాలని ఆకాంక్షిస్తాం. ఈ మేరకు ప్రతి ఒక్కరూ సంతోషంగా.. ఆరోగ్యంగా వర్ధిల్లాలని, ఎల్లెడలా సౌభాగ్యంతోపాటు సౌహార్దం వెల్లివిరియాలని ఆ మాతను ప్రార్థిస్తున్నాను… శుభ మహాలయ” అని ప్రధాని పేర్కొన్నారు.
2018, జూన్ 28వ తేదీన సంత్ క‌బీర్ న‌గ‌ర్ ను సంద‌ర్శించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2018, జూన్ 28వ తేదీ నాడు ఉత్త‌ర్ ప్ర‌దేశ్ లోని సంత్ క‌బీర్ న‌గ‌ర్ జిల్లా లో గ‌ల మ‌గ్ హర్ ను సంద‌ర్శించ‌నున్నారు. గొప్ప సాధువు మ‌రియు క‌వి శ్రీ క‌బీర్ గారి 500వ వ‌ర్ధంతి సంద‌ర్భంగా ప్ర‌ధాన మంత్రి సంత్ క‌బీర్ స‌మాధి వ‌ద్ద పుష్పాంజ‌లిని ఘ‌టిస్తారు. ప్ర‌ధాన మంత్రి సంత్ క‌బీర్ గుహ ను కూడా సంద‌ర్శిస్తారు. ఆ మ‌హా సాధువు యొక్క ప్ర‌బోధాలను మ‌రియు భావ‌జాలాన్ని గురించి ప్ర‌ముఖంగా చాటిచెప్పేట‌టువంటి క‌బీర్ అకాడెమీ యొక్క నిర్మాణానికి శంకుస్థాప‌న సూచ‌కంగా ఒక ఫ‌ల‌కాన్ని ఆయన ఆవిష్క‌రిస్తారు. సంత్ కబీర్ మజార్ వద్ద చాదర్ ను ఆయన సమర్పిస్తారు. ఆ త‌రువాత‌, మ‌గ్ హర్ లో ఒక జ‌న‌ స‌భ ను పుర‌స్క‌రించుకొని ఏర్పాటు చేసే సాంస్కృతిక కార్య‌క్ర‌మాన్ని ప్ర‌ధాన మంత్రి వీక్షిస్తారు; స‌భికుల‌ను ఉద్దేశించి ప్ర‌సంగిస్తారు కూడా.
సైబర్ సెక్యూరిటీ రంగం లో సహకారం అంశం పై భారతదేశానికి, మొరాకో కు మధ్య ఎంఒయు ను గురించి మంత్రివర్గం దృష్టి కి తీసుకురావడమైంది

సైబర్ సెక్యూరిటీ రంగం లో సహకారం అంశం పై భారతదేశానికి, మొరాకో కు మధ్య అవగాహనపూర్వక ఒప్పంద పత్రం (ఎంఒయు) ను గురించి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రిమండలి సమావేశం దృష్టి కి తీసుకు రావడమైంది. ఈ ఎంఒయు పై 2018వ సంవత్సరం సెప్టెంబర్ 25వ తేదీ నాడు సంతకాలయ్యాయి. భారతదేశానికి, మొరాకో కు మధ్య భద్రతపరమైన ఘటనల గురించి ఆరా తీయడంలోను, వాటిని పరిష్కరించడంలోను మరియు వాటిని నివారించడంలోను సంబంధించిన జ్ఞానాన్ని, అనుభవాలను ఒక పక్షం మరొక పక్షానికి అందజేసుకోవడానికిగాను సన్నిహితం గా సహకరించుకోవడాన్ని ప్రోత్సహించాలన్నది ఈ ఎంఒయు ఉద్దేశం గా ఉంది. మొరాకో తో కలసి సంస్థాగతమైనటువంటి మరియు సామర్ధ్య నిర్మాణ పరమైనటువంటి చర్యలను చేపట్టడం ద్వారా ఈ ఎంఒయు ను అమలులోకి తీసుకువస్తే సైబర్ సెక్యూరిటీ రంగం లో గణనీయ స్థాయి ప్రయోజనాలు అందగలవు.
ప్రధాన మంత్రి తో టెక్సాస్ గవర్నరు శ్రీ గ్రెగ్ అబాట్ భేటీ

ప్రస్తుతం భారతదేశంలో వ్యాపార సంబంధ కార్యక్రమాలలో పాలుపంచుకోవడానికి వచ్చిన టెక్సాస్ గవర్నరు శ్రీ గ్రెగ్ అబాట్ బుధవారం నాడు ప్ర‌ధాన మంత్రి శ్రీ న‌రేంద్ర మోదీ తో సమావేశమయ్యారు. భారతదేశం మరియు యుఎస్ ల మధ్య నెలకొన్న వ్యూహాత్మక భాగస్వామ్యంలో చక్కటి వృద్ధి ఉందని ప్రధాన మంత్రి ఈ సందర్భంగా ప్రస్తావించారు; అలాగే వ్యాపారం, వాణిజ్యం, శక్తి, పరిశ్రమ, విద్య ఇంకా ప్రజలకు ప్రజలకు మధ్య సంబంధాల వంటి రంగాలలో టెక్సాస్ తో అనుబంధాన్ని పెంపొందించుకోవడానికి ఉన్న ప్రాముఖ్యాన్ని గురించి కూడా ఆయన వివరించారు. ఈ బంధాలను మరింత బలోపేతం చేసుకోవాలని నేతలు ఇరువురూ అంగీకరించారు. టెక్సాస్ లో నివాసం ఉంటున్న భారతీయ మూలాలు కలిగిన వ్యక్తులు టెక్సాస్ తో పాటు యునైటెడ్ స్టేట్స్ కు మద్దతును అందిస్తుండటం పట్ల గవర్నర్ శ్రీ అబాట్ ప్రశంసలు కురిపించారు.
ప్రయాగ్ రాజ్ ను డిసెంబర్ 21 వ తేదీ న సందర్శించనున్న ప్రధాన మంత్రి; ఒక ప్రత్యేక కార్యక్రమం లో ఆయనపాలుపంచుకోనున్నారు;  ఈ కార్యక్రమాని కి 2 లక్షల మంది కి పైగా మహిళలు హాజరుకానున్నారు

ప్రధాన మంత్రి శ్రీ నరేంద్ర మోదీ 2021 వ సంవత్సరం డిసెంబర్ 21 వ తేదీ న ప్రయాగ్ రాజ్ ను సందర్శించనున్నారు. మధ్యాహ్నం పూట ఒంటి గంట వేళ కు జరిగే ఒక ప్రత్యేకమైన కార్యక్రమం లో 2 లక్షల కు పైగా మహిళలు హాజరు కానుండగా, ప్రధాన మంత్రి ఆ కార్యక్రమం లో పాలుపంచుకోనున్నారు. ఈ కార్యక్రమాన్ని మహిళల కు, ప్రత్యేకించి క్షేత్ర స్థాయి లో మహిళల కు, అవసరమైన నైపుణ్యాల ను, ప్రోత్సాహకాల ను మరియు వనరుల ను సమకూర్చడం ద్వారా వారి సశక్తీకరణ కు తోడ్పడాలన్న ప్రధాన మంత్రి దృష్టి కోణాని కి అనుగుణం గా ఈ కార్యక్రమాన్ని నిర్వహించడం జరుగుతున్నది. మహిళల కు మద్దతివ్వాలన్న ఈ ప్రయాస లో భాగం గా ప్రధాన మంత్రి 1000 కోట్ల రూపాయల సొమ్ము ను స్వయం సహాయ సమూహాల (ఎస్ హెచ్ జి స్) బ్యాంకు ఖాతాల లోకి బదిలీ చేయనున్నారు. దీని ద్వారా దాదాపు గా 16 లక్షల మంది ఎస్ హెచ్ జి స్ కు చెందిన మహిళా సభ్యులు ప్రయోజనాన్ని అందుకోనున్నారు. దీన్ దయాళ్ అంత్యోదయ యోజన్- నేశనల్ రూరల్ లైవ్లీ హుడ్ మిశ‌న్‌ (డిఎవై-ఎన్ఆర్ఎల్ఎమ్) లో భాగం గా ఈ బదిలీ జరుగుతుంది. 80,000 ఎస్ హెచ్ జి లు ఒక్కొక్క ఎస్ హెచ్ జి 1.10 లక్షల రూపాయల విలువైన కమ్యూనిటీ ఇన్వెస్ట్ మెంట్ ఫండ్ (సిఐఎఫ్) ను, అదే విధం గా 60,000 ఎస్ హెచ్ జి లు ఒక్కొక్క ఎస్ హెచ్ జి 15,000 రూపాయల విలువైన రివాల్వింగ్ ఫండ్ ను అందుకొంటాయి. ఇదే కార్యక్రమం లో బిజినెస్ కరస్పాండెంట్-సఖీస్ ను (బి.సి.-సఖీస్) ను ప్రోత్సహించడం కోసం ప్రధాన మంత్రి 20,000 బి.సి.-సఖీస్ కు ఒకటో నెల స్టైపెండ్ రూపం లో 4000 రూపాయల ను బదిలీ చేయనున్నారు. క్షేత్ర స్థాయి లో ఇంటి ముంగిటకే ఆర్థిక సేవల ను అందించే బి.సి.-సఖులు వారి విధుల ను ఆరంభించడం తోనే వారికి 4000 రూపాయల స్టైపెండ్ ను ఆరు నెలల పాటు చెల్లించడం జరుగుతుంది. ఇలా చేయడం వల్ల, వారు వారి విధుల ను స్థిరపరచుకొని, ఆ తరువాత లావాదేవీల తాలూకు కమిశన్ ను సంపాదించుకోవడం మొదలు పెడతారు. ప్రధాన మంత్రి ఈ కార్యక్రమం లో భాగం గా ‘ముఖ్యమంత్రి కన్య సుమంగళ స్కీము’ తాలూకు ఒక లక్ష మంది కి పైగా లబ్ధిదారుల కు 20 కోట్ల రూపాయల పై చిలుకు ధన రాశి ని సైతం ప్రధాన బదిలీ చేయనున్నారు. ఈ పథకం ద్వారా ఒక ఆడ శిశువు కు ఆమె జీవనం తాలూకు వేరు వేరు దశల లో షరతు తో కూడిన నగదు బదిలీ అమలు అవుతుంది. ప్రతి ఒక్క లబ్ధిదారు కు మొత్తం 15,000 రూపాయల డబ్బు ను బదిలీ చేయడం జరుగుతుంది. ఆ సొమ్ము ను ఆడ శిశువు పుట్టినప్పుడు (2000 రూపాయలు), ఆ శిశువు టీకామందు తీసుకొని ఒక సంవత్సర కాలం పూర్తి అయినప్పుడు (1000 రూపాయలు), ఒకటో తరగతి లో చేరినప్పుడు (2,000 రూపాయలు), ఆరో తరగతి లో చేరినప్పుడు (2000 రూపాయలు), తొమ్మిదో తరగతి లో చేరినప్పుడు (3000 రూపాయలు), పదో తరగతి లేదా పన్నెండో తరగతి పరీక్ష లో ఉత్తీర్ణత సాధించిన అనంతరం ఏదైనా డిగ్రీ లో గాని, లేదా డిప్లొమా కోర్సు లో గాని చేరినప్పుడు (5000 రూపాయలు వంతు న) ఇలాగ వివిధ దశల లో బదిలీ అవుతుంది. ప్రధాన మంత్రి 202 సప్లిమెంటరీ న్యూట్రిశన్ మేన్యుఫాక్చరింగ్ యూనిట్స్ కు శంకుస్థాపన చేస్తారు. ఈ యూనిట్ లకు స్వయం సహాయ సమూహాలు నిధుల ను అందిస్తాయి. ఒక్కొక్క యూనిట్ ను సుమారు గా ఒక కోటి రూపాయల ఖర్చు తో నిర్మించడం జరుగుతుంది. ఈ యూనిట్ లు రాష్ట్రం లోని 600 బ్లాకుల లో ఇంటిగ్రేటెడ్ చైల్డ్ డెవలప్ మెంట్ స్కీము (ఐసిడిఎస్) లో భాగం గా అదనపు పోషణ ను సమకూర్చుతాయి.
ప్ర‌ధాన మంత్రి తో స‌మావేశ‌మైన ఒబిసి ఎంపీ లు మ‌రియు నాయ‌కుల ప్ర‌తినిధి వ‌ర్గం

బిజెపి కి చెందిన ఒబిసి పార్ల‌మెంటు స‌భ్యులు మ‌రియు నాయ‌కుల తో కూడిన ఒక ప్ర‌తినిధి వ‌ర్గం ప్ర‌ధాన మంత్రి శ్రీ న‌రేంద్ర మోదీ తో న్యూ ఢిల్లీ లో ఈ రోజు స‌మావేశ‌మైంది. ఒబిసి క‌మిష‌న్ కు రాజ్యాంగ హోదా ను ఇచ్చినందుకు ప్ర‌ధాన మంత్రి కి ప్ర‌తినిధి వ‌ర్గ స‌భ్యులు అభినందనలు తెలిపారు. ఈ చ‌రిత్రాత్మ‌క‌మైన నిర్ణయం ఒబిసి స‌ముదాయాన్ని బ‌లోపేతం చేయ‌డం లో తోడ్ప‌డగలదని స‌భ్యులు అన్నారు. ప్ర‌తినిధి వ‌ర్గం అభినంద‌న పూర్వ‌క‌మైన ప‌లుకులు ప‌లికినందుకు, ఇంకా వారి స‌మ‌ర్ధ‌న ను చాటినందుకు ప్రతినిధి వర్గానికి ప్ర‌ధాన మంత్రి తన ధ‌న్య‌వాదాలను తెలియజేశారు. ఒబిసి స‌ముదాయం యొక్క అభ్యున్న‌తికి, ప్ర‌త్యేకించి అట్ట‌డుగు స్థాయి లో కృషి చేయ‌డాన్ని కొన‌సాగించ‌ండంటూ ప్ర‌తినిధి వ‌ర్గాన్ని ప్ర‌ధాన మంత్రి ప్రోత్సహించారు. ఒబిసి హక్కుల పట్ల ఆ స‌ముదాయం లో చైత‌న్యాన్ని పెంచండంటూ స‌భ్యుల‌కు ఆయ‌న విజ్ఞ‌ప్తి చేశారు. కేంద్ర మంత్రి శ్రీ ధ‌ర్మేంద్ర ప్ర‌దాన్ తో పాటు స‌హాయ మంత్రి (స్వ‌తంత్ర బాధ్య‌త‌) శ్రీ సంతోష్ కుమార్ గంగ్ వార్ కూడా ఈ కార్య‌క్ర‌మంలో పాలుపంచుకొన్నారు.
ఇ-ఎన్ఎఎమ్.. నేషనల్ అగ్రికల్చర్ మార్కెట్ ప్రయోగాత్మక ప్రారంభ వేళ వ్యవసాయదారులను ఉద్దేశించి ప్రసంగించిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు e-NAM.. ద ఇ-ట్రేడింగ్ ప్లాట్ ఫార్మ్ ఫర్ ద నేషనల్ అగ్రికల్చర్ మార్కెట్ ప్రయోగాత్మక ప్రారంభ సందర్భంలో వ్యవసాయదారుల సమూహాన్ని ఉద్దేశించి ప్రసంగించారు. 8 రాష్ట్రాల‌ నుంచి 21 మండీ లు ఈ రోజు e-NAM లో చేరాయి. ఈ కార్యక్రమం పారదర్శకత్వాన్ని తీసుకు రాగలదని, ఇది వ్యవసాయదారులకు ఎంతో ప్రయోజనకరమవుతుందని ప్రధాన మంత్రి అన్నారు. వ్యవసాయిక సమూహానికి ఇది ఒక మేలు మలుపు అని శ్రీ నరేంద్ర మోదీ అన్నారు. వ్యవసాయ రంగాన్ని ఏకమొత్తంగా చూడాలని, అలాగయితేనే రైతుకు గరిష్ట ప్రయోజనాన్ని అందించగలమని ఆయన అన్నారు. వ్యావసాయిక ఆదాయాలను పెంపొందించేందుకు తీసుకున్న వివిధ కార్యక్రమాలను గురించి రైతులకు ప్రధాన మంత్రి వివరించారు. అంతే కాక, వ్యావసాయిక ఆదాయాలను పెంచేందుకు ఇంకా ఏమేం చేయవలసి ఉన్నదీ ఆయన ఈ సందర్భంగా చెప్పుకొచ్చారు.
ప్ర‌ణాళిక‌ రచన రంగంలో స‌హ‌కారానికి భారతదేశం, సింగ‌పూర్‌ లు కుదుర్చుకున్న ఎంఒయు కు ఆమోదం తెలిపిన మంత్రివర్గం

పట్టణ ప్ర‌ణాళిక‌ రచన, అభివృద్ధి ల రంగంలో ప‌ర‌స్ప‌ర స‌హ‌కారం కోసం భారతదేశం, సింగ‌పూర్‌ లు కుదుర్చుకున్న అవ‌గాహ‌నపూర్వక ఒప్పందానికి (ఎంఒయు కు) ప్ర‌ధాన‌ మంత్రి శ్రీ న‌రేంద్ర‌ మోదీ అధ్య‌క్ష‌త‌న స‌మావేశ‌మైన కేంద్ర మంత్రివర్గం ఎక్స్ పోస్ట్ ఫ్యాక్టో ఆమోదాన్ని తెలిపింది. ఈ ఎంఒయు పై 2018 మే 31 న సంత‌కాలు జ‌రిగాయి. కేంద్ర రాష్ట్ర‌ప్ర‌భుత్వ సంస్థలు, మ్యునిసిప‌ల్ సంస్థ‌లు న‌గ‌రాభివృద్ధి నిర్వ‌హ‌ణ ఇత‌ర రంగాల‌కు సంబంధించి సింగ‌పూర్ సంస్థ‌ల నైపుణ్యాల‌ను అందుబాటు లోకి తెచ్చుకోవ‌డానికి వీలు క‌ల్పించ‌డం త‌ద్వారా న‌గ‌రాభివృద్ధి రెజువినేష‌న్‌ కు, మిశన్‌కు తోడ్పాటును అందించ‌డం ఈ ఎంఒయు ప్ర‌ధానోద్దేశం. ఇది ఎన్‌ఐటిఐ లో సామ‌ర్ధ్యాల నిర్మాణానికి వీలు క‌ల్పిస్తుంది. అలాగే ఆధారాల‌తో కూడిన ఆచ‌ర‌ణాత్మ‌క విధానాల ర‌చ‌న‌కు, ప‌రిశీల‌న‌కు అవ‌స‌ర‌మైన నైపుణ్యాల‌ను అధికారులకు క‌ల్పించ‌డానికి ఇది తోడ్ప‌డుతుంది. ఆ ర‌కంగా ఎన్‌ఐటిఐ త‌న‌కు అప్ప‌గించిన నూత‌న పాత్ర అయిన మేధో మ‌థ‌న వ్య‌వ‌స్థ‌ గా మ‌రింత స‌మ‌ర్ధంగా ప‌నిచేయ‌డానికి వీలు క‌లుగుతుంది. ఈ ఎంఒయు లో భాగంగా, ప్రణాళిక రచన రంగంలో సామ‌ర్ధ్యాల నిర్మాణం, అర్బ‌న్ ప్లానింగ్‌ పై దృష్టి, నీరు, మురుగుపారుద‌ల వ్య‌వ‌స్థ‌ల నిర్మాణం, ఘ‌న వ్య‌ర్థాల నిర్వ‌హ‌ణ‌, మంచి ర‌వాణా వ్య‌వ‌స్థ‌, ప‌బ్లిక్ ఫైనాన్సింగ్‌ (ప‌బ్లిక్‌,ప్రైవేట్ భాగ‌స్వామ్యం) వంటి వాటిని చేప‌ట్ట‌డం జ‌రుగుతుంది. కీల‌క‌ ప్ర‌భావం: మెరుగైన విధానాల‌కు సంబంధించిన స‌మాచారాన్ని అందించ‌డం, సామ‌ర్ద్యాల నిర్మాణం, కేంద్ర‌,రాష్ట్ర‌ ప్ర‌భుత్వాల స్థాయిలో న‌గ‌రాభివృద్ధి, నీరు, మురుగునీటిపారుద‌ల నిర్వ‌హ‌ణ‌, ఘ‌న‌ వ్య‌ర్థాల నిర్వ‌హ‌ణ‌, మెరుగైన ర‌వాణా వ్య‌వ‌స్థ‌, ప‌బ్లిక్ ఫైనాన్సింగ్ (ప‌బ్లిక్ ప్రైవేట్ భాగ‌స్వామ్యం) త‌దిత‌ర రంగాల‌లో ప్ర‌భుత్వ సంస్థల‌కు గ‌ట్టి మ‌ద్ద‌తును ఇవ్వ‌డం వంటి వాటికి ఈ ఎంఒయు ఉప‌క‌రిస్తుంది. ల‌బ్దిదారులు: కేంద్ర‌, రాష్ట్ర‌ప్ర‌భుత్వాల అధికారులు, న‌గ‌ర ప్రాంతాలకు చెందిన స్థానిక సంస్థ‌ల అధికారులు త‌మ ప‌రిజ్ఞాన స్థాయి ని పెంచుకునేందుకు ప్ర‌త్య‌క్షంగా ఇది ఉప‌యోగ‌ప‌డుతుంది. ఇది అంతిమంగా న‌గ‌రాల‌లో పౌర సేవ‌లు స‌దుపాయాలు మెరుగుప‌డ‌డానికి దోహ‌ద‌ప‌డుతుంది.
న్యూక్లియ‌ర్ ట్రాయడ్ ను పూర్తి చేసినందుకు ఐఎన్ఎస్ అరిహంత్ నావిక సిబ్బంది కి అభినంద‌న‌లు తెలిపిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ స్ట్రటీజిక్ స్ట్రయిక్ న్యూక్లియర్ సబ్ మరీన్ (ఎస్ఎస్‌బిఎన్‌) ఐఎన్ఎస్ అరిహంత్ నావిక సిబ్బంది కి ఈ రోజున స్వాగ‌తం ప‌లికారు. ఈ జ‌లాంత‌ర్గామి ఇటీవ‌లే త‌న తొలి నివార‌క గ‌స్తీ నుండి తిరిగి వ‌చ్చింది. దీనితో దేశం లో ఈ తరహా న్యూక్లియ‌ర్ ట్రాయడ్ స్థాపన కొలిక్కివచ్చింది. ఐఎన్ఎస్ అరిహంత్ యొక్క విజ‌య‌వంతమైన మోహరింపు యొక్క ప్రాముఖ్యాన్ని గురించి ప్ర‌ధాన మంత్రి నొక్కిప‌లుకుతూ నావిక సిబ్బంది తో పాటు ఈ కార్యసిద్ధి తో అనుబంధాన్ని కలిగివున్న అందరినీ అభినందించారు. ఈ కార్యసాధన ఎస్ఎస్‌బిఎన్ ల‌కు రూప‌క‌ల్ప‌న చేయడం, వాటిని నిర్మించే, ఇంకా నిర్వ‌హించే సామ‌ర్ధ్యాన్ని క‌లిగివున్నటువంటి అతి కొద్ది దేశాల సరసన భార‌త‌దేశాన్ని కూడా ఒక దేశంగా నిలిపింది. ఎస్ఎస్‌బిఎన్ ను దేశీయం గా అభివృద్ధిప‌ర‌చ‌డం మ‌రియు దానిని ప‌ని చేయించ‌డం ద్వారా దేశ సాంకేతిక శ‌క్తి యుక్తుల‌కు దీనిని అనుసంధానించడాన్ని, ఈ ప్రక్రియ లో అనుబంధాన్ని క‌లిగివున్న అన్ని వ‌ర్గాల‌ ను స‌మ‌న్వ‌యం తో క‌లుపుకొని పోవ‌డం లో ఈ తరహా మార్గదర్శక కార్యసాధన ద్వారా దేశ భ‌ద్ర‌త ను ఎన్నో రెట్లు పెంచిన సిబ్బంది యొక్క అంకిత భావానికి, నిబ‌ద్ధ‌త కు గాను వారికి ప్రధాన మంత్రి ధ‌న్య‌వాదాలు తెలియజేశారు. భార‌త‌దేశం యొక్క సాహ‌స‌వంతులైన జ‌వానుల ధైర్యాన్ని, దీక్ష‌ ను, అలాగే భార‌త‌దేశ శాస్త్రవేత్త‌ల యొక్క ప్రతిభ ను, పట్టుదల ను ప్ర‌ధాన మంత్రి శ్లాఘించారు. వారి అవిశ్రాంత కృషి ప‌ర‌మాణు ప‌రీక్ష‌ల శాస్త్రీయ సాఫల్యం రూపు రేఖ‌ ల‌ను మార్చివేసి అత్యంత జటిలమైన మరియు విశ్వసనీయమైన న్యూక్లియర్ ట్రాయడ్ ను నెలకొల్పుకొనేటట్లు చేసిందని, ఈ విష‌యం లో భార‌త‌దేశానికి ఉన్న సామ‌ర్ధ్యం పట్ల, సంక‌ల్పం ల ప‌ట్ల తలెత్తిన ఎన్నో సందేహాలను, ప్ర‌శ్న‌ లను ప‌టాపంచ‌లు చేసిందని ఆయ‌న అన్నారు. ‘శ‌క్తిమంత‌మైన భార‌త్’ కోసం, అలాగే, ఒక ‘న్యూ ఇండియా’ నిర్మాణం కోసం భార‌త‌దేశం ప్ర‌జ‌లు ఒక ఆకాంక్షిస్తున్నార‌ని ప్ర‌ధాన మంత్రి పేర్కొన్నారు. ఈ మార్గం లో అన్ని స‌వాళ్ళ ను అధిగ‌మించ‌డం కోసం వారు అవిశ్రాంతంగా శ్రమించార‌ని ఆయ‌న చెప్పారు. ఒక శక్తిమంత‌మైన భార‌త‌దేశం బిలియ‌న్ కు పైబ‌డిన భార‌తీయుల ఆశ‌ల‌ ను, ఆకాంక్ష‌ల‌ ను నెర‌వేర్చ‌గలుగుతుంద‌ని, అంతేకాక ప్రత్యేకించి అనిశ్చితులు, ఆందోళ‌న‌ల‌ తో నిండిన ప్ర‌పంచం లో విశ్వ‌ శాంతి కి, స్థిర‌త్వానికి ఒక ముఖ్య‌ స్తంభం కాగ‌లుగుతుంద‌ని కూడా ఆయ‌న స్ప‌ష్టం చేశారు. ఈ కార్యక్రమం లో పాలుపంచుకొన్న వారికి, వారి కుటుంబ సభ్యులు అందరికీ దివ్వెల‌ పండుగ ‘దీపావ‌ళి’ శుభాకాంక్ష‌లు అని ప్ర‌ధాన మంత్రి పేర్కొన్నారు. చీక‌టి ని, అన్ని భ‌యాలను వెలుగు పార‌దోలేటట్టుగానే ఐఎన్ఎస్ అరిహంత్ దేశానికి నిర్భ‌య‌త్వాన్ని ప్రసాదించడం లో అగ్రగామి గా నిల‌బ‌డుతుంద‌న్న ఆశాభావాన్ని ఆయ‌న వ్య‌క్తం చేశారు. బాధ్య‌తాయుత‌మైన ఒక దేశం గా భార‌త‌దేశం ఒక ప‌టిష్ట‌మైనటువంటి న్యూక్లియ‌ర్ క‌మాండ్ మరియు కంట్రోల్ వ్య‌వ‌స్థ‌ ను, దీటైన భ‌ద్ర‌త‌ కు పూచీప‌డేట‌టువంటి వ్య‌వ‌స్థ‌ ను, ఇంకా నిష్క‌ర్ష‌ అయిన రాజ‌కీయ నియంత్ర‌ణ ను త‌న న్యూక్లియ‌ర్ క‌మాండ్ అథారిటీ ప‌రిధి లో ఉంచింది. అది 2003 వ సంవ‌త్స‌రం జ‌న‌వ‌రి 4వ తేదీ నాడు అప్ప‌టి ప్ర‌ధాని కీర్తిశేషులు అట‌ల్ బిహారీ వాజ్‌పేయీ గారి అధ్య‌క్ష‌త‌ న జ‌రిగిన భ‌ద్రత అంశాల మంత్రివ‌ర్గ సంఘం స‌మావేశం లో తీసుకొన్న నిర్ణ‌యం లో ఉల్లేఖించిన‌టువంటి క్రెడిబల్ మినిమమ్ డిటరన్స్ అండ్ నో ఫ‌స్ట్ యూస్ సిద్ధాంతానికి క‌ట్టుబ‌డి ఉంటుంది.
జపాన్ పూర్వ ప్రధాని శ్రీ శింజో ఆబే ఆధికారిక అంత్యక్రియల లో పాలుపంచుకోవడంకోసం ఈ రోజు రాత్రి టోక్యో కు బయలుదేరి వెళ్ళనున్న ప్రధాన మంత్రి

జపాన్ పూర్వ ప్రధాని శ్రీ శింజో ఆబే ఆధికారిక అంత్యక్రియల లో పాలుపంచుకోవడం కోసం ప్రధాన మంత్రి శ్రీ నరేంద్ర మోదీ టోక్యో కు ఈ రోజు రాత్రి బయలుదేరి వెళ్ళనున్నారు. ప్రధాన మంత్రి అనేక ట్వీట్ లలో – ‘‘నాకు ప్రియమైన ఓ మిత్రుడు మరియు భారతదేశం-జపాన్ మైత్రి కోసం కృషి చేసిన ఒక గొప్ప విజేత అయినటువంటి పూర్వ ప్రధాని శ్రీ శింజో ఆబే యొక్క ఆధికారిక అంత్యక్రియల లో పాలుపంచుకోవడం కోసం నేను నేటి రాత్రి టోక్యో కు బయలుదేరి వెళుతున్నాను’’ ‘‘భారతీయులు అందరి పక్షాన శ్రీమతి ఆబే కు మరియు ప్రధాని శ్రీ కిశిదా కు నేను హృదయపూర్వక సంతాపాన్ని వ్యక్తం చేయనున్నాను. శ్రీ ఆబే శాన్ దర్శించిన విధం గా భారతదేశం-జపాన్ సంబంధాల ను మరింత గా బలపరచడం కోసం మనం కృషి చేయడాన్ని కొనసాగిద్దాం. @kishida230’’ అని పేర్కొన్నారు.